# **Ligipääsetavuse tööleht Pärnu turismiettevõtetele**

Need vastused aitavad sul leida kohti, kus oma ettevõtte ligipääsetavust parandada!

Kui vajad nõu ligipääsetavuse parandamisel või otsid võimalust enda meeskonna koolitamiseks, võta meiega ühendust.

[info@ligipaasuke.ee](mailto:info@ligipaasuke.ee)

## **Digikeskkonna ligipääsetavus:**

## **Kas veebileht ja digiturundus on ligipääsetavad?**

1. **Piltide kirjeldused**: Kas kõigil veebilehel olevatel piltidel on tekstilised kirjeldused? (alt-tekst?) *Kuidas kontrollida*: Kasuta veebilehe koodikontrolli tööriistu, näiteks [Webaim Wave,](https://wave.webaim.org/) või ekraanilugejaid.
2. **Kontrastsus**: Kas lehe kujundus, kõik tekstid ja taust on kontrastsed? (vähemalt 4,5:1 kontrastisuhtele)? Hea kontrastiga veebileht hõlbustab selle lugemist erinevates valgustingimustes ja nägemislanguse korral. *Kuidas kontrollida*: Kasuta kontrastsuse mõõtja tööriistu (nt [Webaim Color Contrast Checker](https://webaim.org/resources/contrastchecker/)).
3. **Värvide kasutus:** Kui lehel kasutatakse asjade eristamiseks värve, kas on olemas võimalus asju eristada ka ilma värvita? Värvipimedad kasutajad ei pruugi mõista, kui näiteks broneeritud kuupäevad on märgitud punasena ja broneerimata kuupäevad rohelisena. Lisaks värvile saab kuupäevi eristada ka näiteks tingmärkidega.



1. **Klaviatuuriga navigeerimine**: Kas veebilehel saab liikuda ainult klaviatuuri kasutades? *Kuidas kontrollida*: Katseta veebilehe kasutamist ilma hiireta. Kasuta TAB klahvi, et elementide vahel liikuda.
2. **Heli ja video ligipääsetavus**: Kas kõikidel videotel ja helilõikudel on subtiitrid või transkriptsioonid? Kas videotel on kirjeldustõlge?
3. **Muutuv sisu:** Kas liikuvat sisu, näiteks slaidikarussellid, fotoslaidid jne on võimalik peatada? Automaatne liikumine veebilehel põhjustab paljude kasutajate puhul ebamugavust või haigushooge.
4. **Lingitekstid**: Kas linkide nimetused on kirjeldavad ja annavad selge ülevaate sellest, kuhu link viib? *Kuidas kontrollida*: Vaata kõiki linke ja veendu, et nende tekst poleks lihtsalt näiteks: “kliki siia”.
5. **Vormide ligipääsetavus**: Kas vormiväljad on selgelt märgistatud, kasutajal on selge millist infot temalt oodatakse? Kas inimesele on selge, kui ta on teinud vea ja kuidas viga parandada? *Kuidas kontrollida*: Kontrolli vorme, kasutades ekraanilugejat või veebilehe koodi kontrolli tööriistu, näiteks Webaim Wave.
6. **Dünaamiline sisu**: Kas interaktiivne sisu (nt hüpikaknad, slaiderid) on ligipääsetavad ekraanilugejatele ja navigeeritavad klaviatuuriga? *Kuidas kontrollida*: Testi dünaamilist sisu, kasutades ekraanilugejaid ja klaviatuurinavigatsiooni.
7. **Ligipääsetavuse info**: Kas veebilehel on avaldatud ligipääsetavuse kohta informatsioon ja tagasisidevorm ligipääsetavuse muredest teada andmiseks.



## **Füüsiline Ligipääsetavus:**

## **Kas hoone ja selle ümbrus on ligipääsetavad?**

1. Kas sissepääsu lähedal asuvad suuremad, ligipääsetavad parkimiskohad? Kas need on selgelt märgistatud ja kaugelt nähtavad?
2. Kas sissepääs on ligipääsetav liikumisabivahendiga liikujatele? (madal lävepakk, kaldtee)?
3. Kas asutusse on lubatud juht- või abikoertega külastajad?
4. Kas sissepääsude ja ukseavade laius on piisav ratastooliga, lapsevankriga, suure kohvriga vms sisenemiseks?
5. Kas hoones ja selle ümbruses on selged suunaviidad, sealhulgas punktkirjas ja taktiilsed viidad?
6. Kas hoones on tualettruum, mis on ligipääsetav erivajadustega külalistele?
7. Kas teenindusletil on madalam osa näiteks ratastoolis kliendi teenindamiseks?
8. Kas korruste vahel liikumiseks on lift või liikumine korruste vahel lahendatud muul ligipääsetaval moel.
9. Kas teeninduspunktides on olemas silmusvõimendid kuulmispuudega klientidele?
10. Kas treppidel ja astmetel on visuaalselt hästi märgatavad ning taktiilsed hoiatustähised?

Ligipääsukese logo


## **Kliendikommunikatsioon:**

## **Kuidas suhelda erinevate erivajadustega klientidega?**

1. Kas ettevõttel on olemas ligipääsetavuse tegevuskava?
2. Kas ettevõtte töötajaskond, alates juhtkonnast tunneb ligipääsetavuse põhimõtteid ja oskab ligipääsetavust kaasata ettevõtte tulevikuplaanides?
3. Kas töötajad on läbinud koolituse erivajadustega klientide teenindamisel?
4. Kas ettevõtte infotekstides (kodulehel, sotsiaalmeedias, kirjalikus suhtluses kliendiga, kohapealsetes materjalides, verbaalses suhtluses jne) kasutatakse lihtsat ja selget keelt?
5. Kas hoonetes on vaikne tuba, kus külastajad saaksid omas tempos tegevustega tegeleda?
6. Kas on olemas kergesti ligipääsetav tagasiside andmise süsteem erivajadustega klientidele?
7. Kas ettevõte pakub teavet ligipääsetavuse kohta selgelt ja arusaadavalt oma suhtluskanalites?
8. Kas ligipääsetavuse info on kirjeldatud ka ettevõtte reklaamides, nii välimeedias, sotsiaalmeedias, uudiskirjades jne?
9. Kas asutuse hädaolukorra plaanides on arvestatud ligipääsetavusega? (mitme meelega tajutavad häireolukorra signaalid, nt värinaalarmid, abivahendid ja tegevuskavad erivajadustega klientide evakueerimiseks, erinevas vormingus ligipääsetavad evakuatsioonijuhised)
10. Kas ettevõtte teenuste hulgas on võimalus olemasolevaid teenuseid ligipääsetavaks kohandada? (näiteks viipekeeles või kirjeldustõlkega tuurid, väheste ärritajatega elamused, võimalus enne külastust tegevustega tutvuda jne

Ligipääsukese logo


## **Ise täidetav ligipääsetavuse tegevuskava:**

## **Millised on järgmised sammud, et muuta ettevõte või asutus veelgi ligipääsetavamaks?**

* **Hinnang praegusele olukorrale**: Mis on peamised ligipääsetavuse probleemid, mis minu asutuses lahendamist vajavad?
* **Prioriteedid**: Millised on esimesed sammud, mida plaanin ellu viia?
* **Ressursid ja ajakava**: Milliseid ressursse vajan ja milline on ligipääsetavuse parandamise ajakava?
* Kuidas kaasan ligipääsetavuse eksperte oma plaanide hindamiseks?
* Kuidas mõõdan edusamme ja milliseid vahendeid kasutan tagasiside kogumiseks?

